徐蒨寧

徐蒨寧係香港女藝人，本職係廣告化妝師，2021年因為做咗ViuTV 最後一屆口罩小姐選舉亞軍而開始幕前演出。

簡歷
徐蒨寧讀詔可風中學，24歲開始做空姐，曾經同劉佩玥做過同事。佢自2017年轉行做廣告化妝師，曾經幫過唔少藝人同歌手化妝，包括吳業坤、關楚耀、七仙羽等等。

2021年徐蒨寧參選ViuTV搞嘅《最後一屆口罩小姐選舉》，代號「阿姨」，係廿強入面年紀最大兼唯一已經結婚生仔嘅參賽者。雖然佢嘅素人身份令佢嘅人氣唔及得上一啲有幕前經驗嘅模特兒同KOL參賽者，但最後佢成功以黑馬姿態攞到亞軍。同年佢成為香港口罩品牌「救世口罩」代言人，同埋成為ViuTV《囝囝女女730》主持之一。

演出作品

電視節目
2021年：《最後一屆口罩小姐選舉》參賽者
2021年：《囝囝女女730》主持
2022年：《商睇》主持
2022年：《尾二一屆口罩小姐選舉》第一階段評判
2022年：《Auntie妳好》 第21集嘉賓
2023年：《廚神奶奶是你媽》參賽者

蒨寧
ViuTV合作女藝人
最後一屆口罩小姐選舉參賽者